આ ઉપરાંત પતિએ એ પણ દાવો કર્યો હતો કે ભરણપોષણની જોગવાઈ હિન્દુ મેરેજ એક્ટમાં છે જે મુસ્લિમોને લાગુ ન પડે. જોકે તેમ છતાં ડિસ્ટ્રીક્ટ કોર્ટે તેમની તમામ દલીલો ફગાવીને દર મહિને ૨૫ હજાર રુપિયા ભરણપોષણ પેટે આપવા માટે આદેશ કર્યો હતો. જેથી મહિલાના પતિએ આ ચુકાદાને હાઈકોર્ટમાં પડકાર્યો હતો. જે અંગે સુનાવણી બાદ કોર્ટે જણાવ્યુ હતું કે, બન્ને પક્ષો મુસ્લિમ છે અને મુસ્લિમ લોમાં ભરણપોષણની કોઈ જોગવાઈ નથી. હિન્દુ મેરેજ એક્ટને મુસ્લિમો માટે લાગુ કરી શકે નહીં. જો મહિલા ભરણપોષણ મેળવવા ઇચ્છતી હોય તો તેને ફેમિલી કોર્ટમાં અરજી દાખલ કરીને એ પુરવાર કરવાનુ રહેશે કે પોતે પતિ સાથે રહેવા માંગતી હોવા છતા પતિએ બળજબરીથી તેને ઘરમાંથી કાઢી મુકી છે.